Sosatie - Wikipedia
'n Sosatie of kabab is 'n eg Suid-Afrikaanse gereg wat van blokkies skaap-, vark- of hoendervleis gemaak word. Die vleis word in kleinerige blokkies opgesny en in 'n vleis- of sosatiepen ingeryg, soms met ander lekkernye soos sampioene of gedroogde vrugte. Dit kan ook met marinade of kerrie gegeur word. Sosaties word verkieslik op 'n rooster oor 'n houtvuur gebraai, maar kan ook in 'n oond gaargemaak word.
Sosaties is oorspronklik van Kaap-Maleisiese afkoms. Die naam is van die Maleise woord soesatoe afgelei, wat mengelmoes beteken. Sosatie is moontlik deur Maleise kokke in Suid-Afrika in gebruik gebring.
500 g – 1000 g vleis (sien onder by wenke)
8 – 10 gedroogde appelkose
een koppie water
een koppie wit asyn
kerrie of brejani na smaak
vars knoffel na smaak
Halveer die uie en druk uitmekaar
Braai die uie in olyfolie – net glaserig en nie bruin nie
Stel die stoof heelwat laer (moet glad nie kook nie, net effens prut)
Gooi die water en asyn in en roer goed
Roer die kerrie in
Voeg die appelkooskonfyt by en roer goed
Gooi die vars geperste knoffel in
Maal die peper in
Laat alles 'n bietjie prut en laat dit dan afkoel
Sny vleis in blokkies en plaas in 'n bak of verkieslik 'n toeritsplastieksakkie
Marineer vir 1-3 dae (draai ongeveer 3-4 keer per dag om)
Gooi die droë appelkose 6 ure voor gaarmaak by die vleis wat marineer
Week skoon sosatiestokkies in water
Ryg vleis, uie, soetrissie stukkies en kwart appelkose een-vir-een op 'n stokkie
Bak stadig in 'n matige oond (180 °C) of natuurlik braaivleis! Wees oplettend – die appelkooskonfyt kan dit maklik laat swart brand
Verf tussendeur met die marinade wat oorgebly het
Maal nog swartpeper op die sosaties 10 minute voor die einde
Die ritsplastieksakkies werk die beste aangesien die sakkie maklik omgedraai word in die yskas en so die gereg van alle kante kan marineer. Om 'n sakkie om te draai is min werk, terwyl dit in 'n bak harde werk is.
Skaapvleis werk baie goed, maar bees, vark, hoender en kalkoen is ook lekker. Indien jy vark wil gebruik – hou dit goed nat aangesien dit maklik uitdroog. In die oond is dit by vark 'n goeie plan om die bak met aluminiumfoelie te bedek en die laaste 10-15 minute oop te los. Verf dit op die braai met elke omdraai.
Ons gebruik graag Pataks Biryani en kerriepoeier:
Na smaak, maar ons hou van skerper kos en neem vir die sosatieresep hier bo 2 – teelepels brejani en 1 teelepel kerrie. Indien brejani gebruik word, gooi dit by die uie wat braai na ongeveer een minuut en meng goed (sauté).
Blatjang is natuurlik heerlik saam met die sosaties!
↑ Ensiklopedie van Suidelike Afrika, Rosenthal, Eric 1967.
↑ Cloete, A E; Jordaan A, Liebenberg, HC; Lubbe, HJ. Etimologiewoordeboek Van Afrikaans. Buro van die WAT 2003; ISBN 0-9584401-3-1
↑ Martin se watertand sosaties
Wikimedia Commons het meer media in die kategorie Sosatie.
Ontsluit van "https://af.wikipedia.org/w/index.php?title=Sosatie&oldid=1665529"
Last edited on 23 April 2018, at 08:43
Die bladsy is laas op 23 April 2018 om 08:43 bygewerk.